फ्री संस्करणः इंटरनेट पर मौजूद अरविंद लैक्सिकन के तीन अलग-अलग संस्करण हैं। आम लोगों के लिए उपलब्ध फ्री संस्करण के तहत 8500 अंग्रेजी और हिंदी आधार शब्दों (हैड वर्ड्स) का भंडार मौजूद है। इसके साथ ही साथ करीब 85 हजार हिंदी और 73 हजार अंग्रेजी पर्याय और विलोम शब्द भी हैं। हालाँकि कुछ दूसरे शब्दकोशों के उलट, इस कोश का इस्तेमाल करने के लिए रजिस्ट्रेशन करना जरूरी है। यह काम बहुत आसान है, बस अपना ईमेल पता भरने और पासवर्ड चुनने की जरूरत है। अगर आप फेसबुक, गूगल या ट्विटर के यूज़र हैं तो उनके यूजरनेम और पासवर्ड के जरिए भी यहाँ लॉगिन किया जा सकता है।